Document ID: 32006R0492

KOMISIJAS REGULA (EK) Nr. 492/2006
(2006. gada 27. marts)
par pagaidu un pastāvīgām atļaujām izmantot noteiktas piedevas dzīvnieku barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu, 9.d panta 1. punktu un 9.e panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
tā kā:
(1)
Regulā (EK) Nr. 1831/2003 piedevu izmantošanai dzīvnieku ēdināšanā paredzētas atļaujas.
(2)
Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
(3)
Pieteikumus šīs regulas pielikumos minēto piedevu izmantošanas atļaujas piešķiršanai iesniedza pirms Regulas (EK) Nr. 1831/2003 piemērošanas dienas.
(4)
Atbilstīgi Direktīvas 70/524/EEK 4. panta 4. punktam pirmās atsauksmes par šiem pieteikumiem nosūtīja Komisijai pirms Regulas (EK) Nr. 1831/2003 piemērošanas dienas. Tādēļ uz minētajiem pieteikumiem joprojām ir attiecināms Direktīvas 70/524/EEK 4. pants.
(5)
Iesniegti dati, pamatojot atļaujas pieteikumu gaļas cāļu un sivēnu barībā izmantot no Aspergillus aculeatus (CBS 589.94) iegūtu endo-1,3(4)-beta-glikanāzes un no Aspergillus oryzae (DSM 10287) iegūtu endo-1,4-beta-ksilanāzes fermentu preparātu. Eiropas Pārtikas nekaitīguma iestāde (EPNI) 2005. gada 20. jūlijā sniegusi atzinumu par šā preparāta izmantošanu, kurā secināts, ka preparāts nerada risku patērētājiem, izmantotājiem, konkrētajai dzīvnieku kategorijai vai videi. Šajā novērtējumā konstatēts, ka atļaujas piešķiršanas nosacījumi, kas paredzēti Direktīvas 70/524/EEK 9.e panta 1. punktā, šā preparāta minētajiem izmantošanas veidam ir ievēroti. Tāpēc minēto fermentu preparātu, kā tas norādīts I pielikumā, jāatļauj izmantot četrus gadus.
(6)
Pagaidu atļauja Saccharomyces cerevisiae (MUCL 39 885) mikroorganismu preparāta izmantošanai gaļas liellopiem pirmo reizi ir piešķirta ar Komisijas Regulu (EK) Nr. 1411/1999 (3). Tika iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tāpēc šo mikroorganismu preparātu, kas norādīts II pielikumā, jāatļauj izmantot bez termiņa ierobežojuma.
(7)
Pirmo reizi pagaidu atļauja izmantot Lactobacillus farciminis (CNCM MA 67/4R) preparātu sivēnu barībā tika piešķirta ar Regulu (EK) Nr. 1411/1999. Tika iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tāpēc šo mikroorganismu preparātu, kas norādīts II pielikumā, jāatļauj izmantot bez termiņa ierobežojuma.
(8)
Tika iesniegti dati, pamatojot pieteikumu atļaujai bez termiņa ierobežojuma izmantot kālija diformiātu visu sugu dzīvniekiem par barības piedevu kā konservantu. Komisija lūgusi EPNI sniegt atzinumu par tā efektivitāti un nekaitīgumu cilvēkiem, dzīvniekiem un videi. EPNI 2004. gada 8. decembrī sniegusi atzinumu, ka kālija diformiāts ir efektīvs un visām dzīvnieku sugām nekaitīgs. Novērtējumā konstatēts, ka Direktīvas 70/524/EEK 3.a pantā minētie šādas atļaujas piešķiršanas nosacījumi ir ievēroti. Tāpēc šo vielu, kā norādīts III pielikumā, jāatļauj izmantot par konservantu bez termiņa ierobežojuma.
(9)
Minēto pieteikumu novērtējums liecina, ka ir vajadzīgas konkrētas procedūras, lai aizsargātu darbiniekus no pielikumos norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (4).
(10)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Fermentu grupas preparātam, kas norādīts I pielikumā, piešķirta pagaidu atļauja četrus gadus izmantot par dzīvnieku barības piedevu, ievērojot minētajā pielikumā paredzētos nosacījumus.
2. pants
Mikroorganismu grupas preparātus, kas norādīti II pielikumā, bez termiņa ierobežojuma atļauts izmantot par dzīvnieku barības piedevām, ievērojot minētajā pielikumā paredzētos nosacījumus.
3. pants
Konservantu grupas vielu, kas norādīta III pielikumā, bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 27. martā

Labels: 0
17
16
6